เทศบัญญัติเทศบาลนครสงขลาเทศบัญญัติเทศบาลนครสงขลาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทบริเวณย่านเมืองเก่าในท้องที่เขตเทศบาลนครสงขลา อำเภอเมืองสงขลา จังหวัดสงขลาพ.ศ.๒๕๖๐ อาศัยอำนาจตามความในมาตรา ๙ วรรคสองแห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลนครสงขลาโดยความเห็นชอบของสภาเทศบาลนครสงขลาและผู้ว่าราชการจังหวัดสงขลาจึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลนครสงขลา เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท บริเวณย่านเมืองเก่า ในท้องที่เขตเทศบาลนครสงขลา อำเภอเมืองสงขลา จังหวัดสงขลาพ.ศ. ๒๕๖๐ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกเทศบัญญัติของเทศบาลเมืองสงขลา เรื่อง ควบคุมการก่อสร้างอาคาร(ฉบับที่ ๒) พ.ศ. ๒๕๑๗ข้อ ๔บรรดาเทศบัญญัติ กฎ ข้อบังคับ ระเบียบ หรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดแย้งกับเทศบัญญัตินี้ให้ใช้เทศบัญญัตินี้แทนข้อ ๕ในเทศบัญญัตินี้บริเวณย่านเมืองเก่าสงขลา หมายความว่าพื้นที่ฝั่งเมืองเก่าบ่อยางบริเวณพื้นที่หลักตามขอบเขตพื้นที่เมืองเก่าสงขลาอันเป็นบริเวณศูนย์กลางเมืองเก่าที่มีการกระจุกตัวขององค์ประกอบเมืองที่สำคัญพื้นที่ตามขอบเขตดังนี้ด้านเหนือ - จดเส้นตรงที่ลากจากเส้นขนานระยะ ๓๐ เมตรกับกึ่งกลางถนนรองเมือง - เส้นขนานระยะ ๓๐ เมตร กับกึ่งกลางถนนรองเมืองด้านตะวันออก - จดเส้นขนานระยะ ๓๐ เมตร กับกึ่งกลางถนนวิเชียรชม - เส้นขนานระยะ ๓๐ เมตร กับกึ่งกลางถนนสายบุรี - เส้นขนานระยะ ๓๐ เมตร กับกึ่งกลางถนนไทรบุรีด้านใต้ - จดเส้นขนานระยะ ๓๐ เมตร กับกึ่งกลางถนนพัทลุง - เส้นตรงที่ลากจากเส้นขนานระยะ ๓๐ เมตรกับกึ่งกลางถนนพัทลุงจนจดแนวเขตเทศบาลนครสงขลาด้านตะวันตก - จดแนวเขตเทศบาลนครสงขลาทั้งนี้ พื้นที่บริเวณย่านเมืองเก่าปรากฏตามแผนที่ท้ายประกาศเทศบัญญัตินี้ข้อ ๖ภายในบริเวณย่านเมืองเก่าสงขลา ห้ามบุคคลใดก่อสร้างหรือดัดแปลงอาคารดังต่อไปนี้(๑)อาคารที่มีความสูงเกิน ๙.๕๐เมตร การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังชั้นสูงสุดและความสูงของส่วนที่สูงที่สุดให้มีความสูงไม่เกิน ๑๒ เมตร ทั้งนี้ให้รวมถึงโครงสร้างสำหรับใช้ในการส่งกระแสไฟฟ้า รับส่งสัญญาณวิทยุ สัญญาณโทรทัศน์หรือสัญญาณสื่อสารทุกชนิดและสิ่งที่สร้างขึ้นอย่างอื่นที่เป็นอาคารตามกฎหมายว่าด้วยการควบคุมอาคาร(๒)อาคารที่มีรูปทรงสามเหลี่ยม รูปทรงกลม หรือรูปทรงอิสระ(๓)อาคารหรือส่วนหนึ่งส่วนใดของอาคารที่ใช้เป็นที่สำหรับเก็บสินค้าหรืออาคารที่มีลักษณะชนิดหรือประเภทที่ใช้เป็นที่สำหรับเก็บพัก หรือขนถ่ายสินค้าหรือสิ่งของเพื่อประโยชน์ทางการค้าแต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้นที่มีพื้นที่อาคารรวมกันเกิน ๑๐๐ ตารางเมตร(๔)อาคารหรือสถานที่ซื้อขายหรือเก็บเศษวัสดุหรือชิ้นส่วนเครื่องจักรกลเก่า(๕) อาคารเก็บวัตถุระเบิดตามกฎหมายว่าด้วยอาวุธปืนเครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน(๖)โรงมหรสพตามกฎหมายว่าด้วยการควบคุมอาคาร(๗)ประติมากรรมที่เข้าข่ายเป็นอาคารตามกฎหมายว่าด้วยการควบคุมอาคารเว้นแต่เป็นอนุสรณ์สถานของบุคคลสำคัญ หรือเหตุการณ์สำคัญที่เกี่ยวข้องกับเมืองเก่าสงขลา(๘)สถานบริการตามกฎหมายว่าด้วยสถานบริการ(๙)อาคารที่เลี้ยงสัตว์ทุกชนิดเพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๑๐) โรงแรมตามกฎหมายว่าด้วยโรงแรม ที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน๒,๐๐๐ตารางเมตร(๑๑) หอพักตามกฎหมายว่าด้วยหอพักที่มีพื้นที่รวมกันทุกชั้นในหลังเดียวกันหรือหลายหลังรวมกันเกิน ๑,๐๐๐ ตารางเมตร(๑๒) อาคารชุดตามกฎหมายว่าด้วยอาคารชุด(๑๓) อาคารอยู่อาศัยห้องแถว ตึกแถว บ้านแถว บ้านแฝด และอาคารพาณิชย์ เจ้าของเดียวกันที่มีพื้นที่ในหลังเดียวหรือหลายหลังรวมกันเกิน๑,๐๐๐ตารางเมตร(๑๔) ห้างสรรพสินค้าหรือตลาดที่มีพื้นที่อาคารทุกชั้นของอาคารหลังเดียวหรือหลายหลังรวมกันเกิน ๑,๐๐๐ ตารางเมตร(๑๕) อาคารขนาดใหญ่(๑๖)ศูนย์ประชุมหรืออาคารแสดงสินค้า เว้นแต่อาคารแสดงสินค้าที่ส่งเสริมเอกลักษณ์ศิลปวัฒนธรรมและสถาปัตยกรรมท้องถิ่นที่มีพื้นที่อาคารรวมกันทุกชั้นในหลังเดียวกันหรือหลายหลังรวมกันไม่เกิน๑,๐๐๐ตารางเมตร(๑๗)โรงซ่อมหรือโรงพ่นสียานพาหนะที่ขับเคลื่อนด้วยเครื่องยนต์ทุกชนิดทุกขนาด(๑๘)สถานพยาบาลที่มีเตียงสำหรับผู้ป่วยค้างคืนเกิน ๑๐ เตียง(๑๙) เพิงหรือแผงลอย(๒๐) สถานที่ทำกิจการประเภทร้านเชื่อมหรือกลึงเหล็กร้านซ่อมรถจักรยานยนต์ อู่ซ่อมรถยนต์และกิจการอื่นที่อาจก่อให้เกิดความเดือดร้อนรำคาญ(๒๑)ป้ายหรือสิ่งที่สร้างขึ้นสำหรับติดหรือตั้งป้ายทุกชนิด และป้ายประชาสัมพันธ์สินค้าที่มีลักษณะเป็นวัสดุชั่วคราวประเภทพลาสติกหรือไวนีลสติ๊กเกอร์ ใบปลิว บริเวณเสาไฟฟ้าหรือพื้นที่สาธารณะ เว้นแต่(๑)ป้ายที่ใช้บอกชื่อของสถานที่ราชการ รัฐวิสาหกิจ สถานศึกษา ศาสนสถานและต้องมีความสูงไม่เกิน ๖ เมตร และมีพื้นที่รวมกันไม่เกิน ๕ ตารางเมตร การวัดความสูงของป้ายให้วัดจากระดับพื้นดินถึงยอดสูงสุดของป้าย(๒)ป้ายร้านค้าหรือป้ายประชาสัมพันธ์ชั่วคราวที่ติดตั้งใต้กันสาดบริเวณหน้าอาคารให้ติดตั้งขนานกับผนังอาคาร โดยให้มีส่วนยื่นล้ำจากผนังอาคารได้ไม่เกิน ๕๐เซนติเมตร และมีความสูงจากพื้นหน้าอาคารนั้น ไม่น้อยกว่า ๒.๕๐ เมตร(๓) ป้ายชื่อร้านค้าที่ติดตั้งแนบผนังของอาคารและมีขนาดไม่เกิน๒ ตารางเมตร(๒๒)โป๊ะจอดเรือชั่วคราว รวมถึงสิ่งก่อสร้างที่ทำขึ้นเพื่อใช้สำหรับการทำประมงพื้นบ้าน(๒๓) โรงงานทุกประเภทตามกฎหมายว่าด้วยโรงงานและโรงงานบำบัดน้ำเสียชุมชน โดยให้ใช้พื้นที่ได้ไม่เกินร้อยละ๑๐ ของที่ดิน(๒๔)คลังน้ำมันเชื้อเพลิง สถานที่เก็บรักษาน้ำมันลักษณะที่สาม สถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท ค ลักษณะที่สองสถานีบริการน้ำมันประเภท จ ลักษณะที่สอง และสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๒๕)คลังก๊าซปิโตรเลียมเหลว สถานีบรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายควบคุมน้ำมันเชื้อเพลิง(๒๖)สวนสนุกหรือสวนสัตว์(๒๗)สถานีขนส่งตามกฎหมายว่าด้วยการขนส่งทางบก(๒๘)สุสานและฌาปนสถานตามกฎหมายว่าด้วยสุสานและฌาปนสถาน(๒๙)จัดสรรที่ดินเพื่อประกอบอุตสาหกรรม(๓๐) จัดสรรที่ดินเพื่อประกอบพาณิชยกรรม(๓๑)จัดสรรที่ดินเพื่อประกอบเกษตรกรรม(๓๒)จัดสรรที่ดินเพื่อการอยู่อาศัยข้อ ๗อาคารหรือสิ่งก่อสร้างอื่นที่ไม่ได้บัญญัติไว้ในเทศบัญญัตินี้ให้เป็นอำนาจของเจ้าพนักงานท้องถิ่นในการพิจารณาเพื่อออกใบอนุญาตข้อ ๘ ภายในบริเวณพื้นที่ย่านเมืองเก่าสงขลาที่กำหนดตามข้อ ๕ ก่อนวันที่เทศบัญญัตินี้มีผลใช้บังคับให้ได้รับยกเว้นไม่ต้องปฏิบัติตามเทศบัญญัตินี้และห้ามก่อสร้างดัดแปลงหรือเปลี่ยนการใช้อาคารดังกล่าวข้อ ๙อาคารที่ได้รับใบอนุญาตหรือใบแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ให้นายกเทศมนตรีนครสงขลา รักษาการตามเทศบัญญัตินี้ประกาศณ วันที่ ๖ ตุลาคม พ.ศ. ๒๕๖๐สมศักดิ์ ตันติเศรณีนายกเทศมนตรีนครสงขลา[เอกสารแนบท้าย]๑. แผนที่ท้ายเทศบัญญัติเทศบาลนครสงขลาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทบริเวณย่านเมืองเก่า ในท้องที่เขตเทศบาลนครสงขลา อำเภอเมืองสงขลา จังหวัดสงขลาพ.ศ. ๒๕๖๐(ดูข้อมูลจากภาพกฎหมาย)พิมพ์มาดา/จัดทำ๓เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๔๑/๑๔ กุมภาพันธ์ ๒๕๖๑